Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: alkotmányellenességének vizsgálatáról” hozott 2/1990. (II. 18.) AB határozata értelmében nem alkotmányellenes,
Paragraph Index: 676

b) Az Avtv. 6. §-a értelmében a tájékoztatásnak ki kell terjednie annak az adatkezelõnek a megnevezésére is, akinek a képviseletében eljáró személy az ajánlószelvényeket gyûjti. A jelölõ szervezet tehát az ajánlószelvényen szereplõ személyes és különleges adatok tekintetében adatkezelõnek minõsül. A választásokon jelöltet állító jelölõ szervezetek [Ve. 149. § g) pont] jogi személyek, amelynek a képviseletére a jelölõ szervezet bíróságnál nyilvántartásba vett törvényes képviselõje jogosult, illetve az, akinek a törvényes képviselõ szabályszerû meghatalmazást adott. E személy az Avtv. 2. § 7. b) pontja alapján adatfeldolgozónak minõsül. Ajánlást csak a jelölttõl, illetve a jelölõ szervezettõl származó meghatalmazással rendelkezõ személy gyûjthet, az adatkezelõnek minõsülõ jelöltnek és jelölõ szervezetnek ezekért az adatfeldolgozó személyekért felelõsséget kell vállalniuk.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes